Thomas Lundbo

Thomas Lundbo (født 15. november 1971) er en norsk forfatter og skjønnlitterær oversetter. 

Lundbo er cand.philol. fra Universitetet i Oslo med en oppgave om François Rabelais.  

Han har vært redaksjonsmedlem for det litterære tidsskriftet Kuiper, og har sittet i arrangementskomiteen for Audiatur – festival for ny poesi. I 2008 ble han belønnet med Kultur- og kirkedepartementets oversetterpris for barne- og ungdomslitteratur 2008 for sin oversettelse av Faïza Guènes Kiffe kiffe i morgen. Lundbo fikk Bokklubbenes skjønnlitterære oversetterpris 2011 for sitt oversetterskap. I 2014 ble han nominert til Brageprisen for sin bok Karakterer, etter La Bruyère, som var basert på den franske klassikeren Les caractères (utgitt i 1688) av forfatteren Jean de la Bruyère.  

I 2023 ga han ut romanen Den som jubler sist, til svært gode anmeldelser.  

Høsten 2023 mottok han Thorleif Dahls pris for sitt virke som oversetter.  

 Bibliografi 
 2006: Det som blir igjen. ISBN 978-82-04-12754-9
 2007: Pilot : Debutantantologi. ISBN 978-82-04-14196-5 – redaktør, sammen med Bjørn Aagenæs
 2010: Synkere og svevere. ISBN 978-82-02-31372-2
 2013: S.O.S (plug-ins). ISBN 978-82-8288-030-5
 2014: Karakterer, etter La Bruyère. ISBN 978-82-02-42508-1
 2019: Lyden av et liv. ISBN 978-82-02-63950-1
 2023: Den som jubler sist (roman). ISBN 978-82-02-78681-6

 Oversettelser (utvalg) 
Årstallet angir utgivelsen av den norske oversettelsen.
 2004: Utvidelse av kampsonen (Extension du domaine de la lutte) av Michel Houellebecq
 2004: Zazie på metroen (Zazie dans le métro) av Raymond Queneau
 2011: Kartet og terrenget (La carte et le territoire) av Michel Houellebecq
 2011: Noe svart (Quelque chose noir) av Jacques Roubaud
 2015: En mann som sover (Un homme qui dort) av Georges Perec
 2018: Reparere de levende (Rèparer les vivants) av Maylis de Kerangal
 2020: Syndebukken av René Girard
 2022: Hvilken knallert med forkrommet styre innerst i gården av Georges Perec

 Referanser 

Kilder
Presentasjon av Thomas Lundbo i Forfatterkatalogen på Forfattersentrums nettsider

 Eksterne lenker 

Oversikt over Thomas Lundbos oversettelser på Oversetterforeningens hjemmeside
Thomas Lundbo  hos CappelenDamm

Kategori:Norske forfattere
Kategori:Norske oversettere
Kategori:Vinnere av kulturdepartementets barnebokpriser